FOR IMMEDIATE RELEASE

# FSP เปิดตัวพาวเวอร์ซัพพลาย DAGGER PRO SFX 750W/850W

## *รองรับขุมพลัง GPU RTX 30 series / Radeon 6000 series และใช้กับเคส mini-ITX ได*

***29 มิถุนายน พ.ศ. 2564 ไทเป, ไต้หวัน -*** FSP หนึ่งในผู้ผลิตพาวเวอร์ซัพพลายชั้นนำของโลก มีความยินดีที่จะประกาศเปิดตัวพาวเวอร์ซัพพลายกำลังสูงรุ่นใหม่ 2 รุ่น ได้แก่รุ่น DAGGER PRO 850W และ DAGGER PRO 750W  
  
พาวเวอร์ซัพพลาย DAGGER PRO ได้ออกแบบให้เป็นแบบโมดูลทั้งหมด และเป็นไปตามมาตรฐาน SFX 12V V3.3 และ DAGGER PRO ยังสามารถใช้ได้กับเคสขนาดมาตรฐาน ATX หรือ SFX ได้อย่างง่ายดายด้วยอะแดปเตอร์ที่เตรียมให้มาแล้ว

### ปลดปล่อยขุมพลัง GPU จากเคส Mini-ITX

DAGGER PRO 750W/850W เหมาะอย่างยิ่งสำหรับเกมเมอร์ที่ต้องการเครื่องพีซีขนาดเล็กพิเศษ, นักประกอบเครื่องพีซีที่มีความคิดสร้างสรรค์ และเครื่องใช้งานระดับเวิร์กสเตชัน DAGGER PRO รุ่นใหม่นี้ ช่วยให้ผู้ใช้สามารถประกอบเครื่องขนาด mini-ITX ที่ต้องการติดตั้งอุปกรณ์ฮาร์ดแวร์ระดับไฮเอนด์รุ่นล่าสุด ด้วยการจ่ายพลังไฟอย่างเต็มประสิทธิภาพผ่านระบบไฟ +12V แบบรางเดี่ยว พาวเวอร์ซัพพลายทั้งสองรุ่น มาพร้อมกับสายเคเบิลเดี่ยวแบบแยกหัวต่อ 4+4 พินออกเป็น 2 หัวสำหรับจ่ายไฟให้ซีพียู และสายเคเบิลอีกสองสายที่แยกหัวต่อ 6+2 พินออกมาเป็น 4 หัว สำหรับอุปกรณ์ที่ติดตั้งบน PCI-Express ทำให้ DAGGER PRO สามารถใช้ได้กับฮาร์ดแวร์ที่มีความต้องการพลังไฟสูง รวมถึงซีพียูรุ่นใหม่ๆ เช่น Intel K-series และ AMD 16-core นอกจากนี้ยังสามารถจ่ายไฟให้กับ GPU รุ่นล่าสุดอย่าง Nvidia RTX 30XX และ AMD Radeon 6000 ซีรีส์ได้อีกด้วย

### ฮาร์ดแวร์คุณภาพสูง และ IC ควบคุมที่จดสิทธิบัตรแล้ว

DAGGER PRO ใช้ตัวเก็บประจุ E-Caps จากญี่ปุ่น เพื่อให้แน่ใจว่าจะมีอายุการใช้งานที่ยาวนานและมีเสถียรภาพในการทำงาน ในช่วงที่มีความต้องการพลังไฟสูงอย่างต่อเนื่อง DAGGER PRO ใช้การออกแบบระบบไฟแบบ DC-DC เต็มรูปแบบ และใช้ MIA IC™ ที่ได้รับสิทธิบัตรของ FSP จึงมั่นใจได้ในเรื่องของความปลอดภัยแบบรอบด้าน ขณะที่ยังได้รับความเสถียรและประสิทธิภาพในการจ่ายพลังไฟที่ยอดเยี่ยมเช่นเดิม

### ประสิทธิภาพมาตรฐาน 80Plus Gold พร้อมความเงียบด้วยระบบกึ่งไร้พัดลม

DAGGER PRO 750W / 850W ได้รับมาตรฐาน 80 Plus® Gold ทำให้มั่นใจได้ว่าพาวเวอร์ซัพพลายทั้งสองรุ่นมีประสิทธิภาพด้านพลังไฟในระดับพรีเมียม มอบประสิทธิภาพการทำงานสูง และมีระดับเสียงรบกวนต่ำ ระบบการออกแบบกึ่งไร้พัดลม หมายถึงพัดลมจะไม่ทำงานเมื่อโหลดต่ำกว่า 20% ซึ่งให้การทำงานที่เงียบในขณะใช้งานทั่วไป อีกทั้งพัดลมเกรดอุตสาหกรรมขนาดใหญ่ 92 มม. ที่ติดตั้งมาด้วยก็ยังให้เสียงรบกวนต่ำและให้ประสิทธิภาพการระบายความร้อนที่เหมาะสม ทั้งขณะเล่นเกมหรือระหว่างการใช้งานหนักก็ตาม

### สายเคเบิลแบบโมดูล ถอดได้ ไม่รุงรัง

ไม่ว่าคุณจะประกอบพีซีขนาด ATX อันทรงพลังเพื่อเล่นเกม หรือขนาดเล็กอย่าง mini-ITX พาวเวอร์ซัพพลาย DAGGER PRO 750W/850W ก็ตอบโจทย์ทั้งคู่ เพราะใช้สายเคเบิลแบบโมดูล ผู้ใช้สามารถเลือกประกอบเฉพาะสายเคเบิลที่ต้องการ ลดความยุ่งเหยิงของสายเคเบิลภายในเครื่องพีซีลงได้อย่างมากเลยทีเดียว

### การวางจำหน่าย

FSP DAGGER PRO 850W จะวางจำหน่ายในเดือนกรกฎาคม ในราคา 209.99 เหรียญดอลลาร์สหรัฐฯ ผ่านช่องทางออนไลน์ / ออฟไลน์  
FSP DAGGER PRO 750W จะวางจำหน่ายในเดือนกรกฎาคม ในราคา 179.99 เหรียญดอลลาร์สหรัฐฯ ผ่านช่องทางออนไลน์ / ออฟไลน์

### ข้อมูลสินค้า

850W: <https://www.fsplifestyle.com/en/product/DAGGERPRO850W.html>  
750W: <https://www.fsplifestyle.com/en/product/DAGGERPRO750W.html>  
วิดีโอ: <https://www.youtube.com/watch?v=grtzHOptErA>

### สำหรับข้อมูลผลิตภัณฑ์เพิ่มเติมกรุณาเยี่ยมชม:

เว็บไซต์อย่างเป็นทางการของ FSP Group ที่: [www.fsp-group.com](http://www.fsp-group.com/)  
เว็บไซต์ผลิตภัณฑ์ของ FSP Group ที่: [www.FSPLifestyle.com](http://www.fsplifestyle.com/)  
บล็อก: [blog.fsp-group.com](https://blog.fsp-group.com/en/)  
Facebook: [www.facebook.com/FSP.global](http://www.facebook.com/FSP.global)  
LinkedIn: [www.linkedin.com/company/1842554](http://www.linkedin.com/company/1842554)

### เกี่ยวกับ FSP

FSP ก่อตั้งขึ้นในปี 1993 และเป็นหนึ่งในผู้ผลิตพาวเวอร์ซัพพลายชั้นนำของโลก กลุ่ม FSP (3015: ไต้หวัน) ตอบสนองความต้องการของผู้ใช้ที่หลากหลายในด้านพาวเวอร์ซัพพลายด้วยทีมงาน R&D ที่แข็งแกร่ง 400 คน รวมถึงกำลังการผลิตที่แข็งแกร่งและสายการผลิตที่ครอบคลุม อุปกรณ์พาวเวอร์ซัพพลายมากกว่า 500 รุ่นที่ได้รับการรับรองมาตรฐาน 80 PLUS ทำให้บริษัทเป็นผู้ผลิตอันดับหนึ่งของโลกที่มีผลิตภัณฑ์ที่ได้รับการรับรอง 80 PLUS มากที่สุด FSP ใช้เทคโนโลยีที่เป็นมิตรกับสิ่งแวดล้อมมากทึ่สุด จึงได้ผลิตภัณ์ที่ให้การปกป้องสภาพแวดล้อมและมีประสิทธิภาพที่ดีควบคู่กันไป เว็บไซต์ของ FSP Group: [www.fsp-group.com](http://www.fsp-group.com/)